**MQ nevtralni silikon (bela, transparent)**

**Nevtralni silikon** je nizko elastičen, enokomponenten nevtralni silikonski kit pripravljen za uporabo. Vsebuje fungicid in se uporablja za sanitarna področja ter za ostala lepljenja in tesnjenja. Združuje dobre obdelovalne lastnosti, nevtralno osnovo in dolgo življenjsko dobo. So nova generacija nevtralnih silikonov in združujejo prednosti oksima (dobre obdelovalne lastnosti, dolga življenjska doba) s prednostmi alkoksima (trajnost, njegova uporaba pa ni zdravju škodljiva).

**TEHNIČNE LASTNOSTI**

|  |
| --- |
| **Pred strjevanjem** |
| Vrsta silikona | Nevtralna osnova |
| Oblika  | Pastozno |
| Gostota (ISO 2811-1) - beli | ~ 1,37 g/ml  |
| Gostota (ISO 2811-1) - transparent | ~ 0,99 g/ml |
| Odpornost na lezenje (ISO 7390) | ~ 1 mm |
|  |  |
| **Strjevanje**  |
| Čas nastanka kožice (+23 °C / 50% RH) | ~ 15-30 min. |
| Čas sušenja (+23°C, 50% RV, prečni prerez spoja 20x10mm) | ~ 2-2,5 mm / dan |
| Temperatura nanosa | + 5 do + 40°C |
|  |  |
| **Po strjevanju**  |
| Trdnost Shore A (ISO 868) | ~ 20  |
| Zmožnost premikanja (ISO 11600) | 12,5% |
| Maks. širina fuge | 30 mm |
| Spremembe v volumnu (ISO 10563) | < 25% |
| Temperaturna odpornost | - 30 do + 120°C |
|  |  |
| **Mehanske lastnosti** |
| Elastično okrevanje(na eloksiranem aluminiju - ISO 7389-A) | ~ 75% |

**ZNAČILNOSTI**

* + nizko elastičen
	+ do 12,5% sposobnost premikanja
	+ enostaven za uporabo
	+ odlična UV-odpornost, odporno na vremenske vplive in staranje
	+ vodoodporno
	+ brez uporabe predpremaza, primeren za številne površine kot so steklo, ploščice, keramika, eloksiran ali čisti aluminij, jeklo, nerjaveče jeklo, les, barvan les, poliester, PC, PVC, klinker opeka (glazirana ali neglazirana), beton in ostale porozne materiale
	+ ne pušča ostankov lepila
	+ ni koroziven
	+ skoraj brez vonja med uporabo
	+ brez oksima/MEKO
	+ odporen na razvoj gliv
	+ dobra odpornost proti običajnim čistilnim sredstvom in kemikalijam

**NAVODILA ZA UPORABO**

Silikon je pripravljen za uporabo in se lahko uporablja v originalno zapakirani embalaži, brez posebne predpriprave.

**Priprava podlage**

Vse podlage morajo biti čiste in suhe, brez mastnih deležev, prahu ali delcev, ki zmanjšajo moč lepljenja.

Ostanke starega silikonskega kita ali drugih materialov, kot tudi plesen je potrebno popolnoma odstraniti (po potrebi uporabite odstranjevalec silikona). Pri odstranjevanju ostankov uporabite alkohol ali white špirit. Potrebno je tudi posesati prah. Za najboljše rezultate priporočamo, da robove spojev zaščitite s trakom pred nanosom silikonskega kita.

**Dimenzije fuge**

Glede dimenzije fuge je potrebno upoštevati lokalne predpise, na splošno pa je priporočljivo da je fuga v razponu med 10 mm in 35 mm.

**Predpremaz**

Uporaba predpremaza pred uporabo ni potrebna, razen pri nanosu na porozne podlage. Takrat je priporočljiva uporaba posebnega predpremaza.

**Izvedba tesnjenja**

Po namestitvi materiala za tesnjenje (polietilenska pena ali poliuretanska pena) je potrebno nanesti silikon tesno na spoj. Glajenje silikona zagotavlja dober stik med površinami za lepljenje. Kmalu po tesnjenju ostanke silikona navlažimo z milnico in ostanek silikona odstranimo s primernim orodjem.

Po potrebi odstranimo tudi zaščitne-maskirne trakove. Preden se silikon posuši odstranimo tudi viške silikona.

**Orodja za čiščenje**

Svež silikon lahko očistimo s suho krpo ali krpo namočeno v čistilo. Posušen silikon lahko odstranimo mehansko, pri tem pa pazimo, da ne poškodujemo podlage.

**Opozorila**

Fuge je potrebno redno čistiti in vzdrževati. Pazite na dobro in redno prezračevanje v prostoru, kjer se nanaša silikon. Hitrost strjevanja je odvisna od temperature, vlažnosti zraka in od dimenzije fug. Nizke temperature, nizka zračna vlaga ali velike dimenzije fug potrebujejo več časa za sušenje.

**OMEJITVE**

* + Pred nanosom na občutljive površine (npr. na ogledala), opravite test, da preverite primernost silikona.
	+ Ni dovoljeno uporabiti za tesnjenje, kjer lahko silikon pride v neposreden stik s hrano.
	+ Se ne priporoča za strukturno kitanje.
	+ Se ne uporablja kot sekundarno tesnilno maso pri steklenih fasadah.
	+ Se ne uporablja za tesnjenje varnostnega stekla.
	+ Se ne priporoča za tesnjenje fug v bazenih, akvarijih in pod vodo.
	+ Se ne priporoča prebarvati. (zaradi slabe prekrivnosti in oprijema barve).
	+ Pred uporabo silikona na barvane podlage, mora biti podlaga popolnoma suha in trdna. Potrebni so predhodni testi, zaradi različnih vrst barv.
	+ Se ne sme uporabljati v kombinaciji z raznimi butilnimi silikoni, EPDM, gumo, polikloroprenom, bitumenskimi masami, ipd., saj ti materiali lahko povzročijo spremembo barve in zmanjšanje oprijema.
	+ Ne priporoča se nanos na marmor in granit. Za nanos na naravni kamen uporabite silikon za naravni kamen.
	+ Se ne priporoča za uporabo na PMMA (Pleksi steklo), PTFE (Teflon®) ali polietilenu.

**SPLOŠNE INFORMACIJE**

**Skladiščenje**

Izdelek hraniti v suhem prostoru med 5°C in 25°C. Rok trajanja je 18 mesecev v originalno zaprti embalaži od dneva proizvodnje (zapisanega na embalaži).

**Pakiranje**

PE-kartuša

**Barve**

Transparent

Bela

+ ostale barve

**ZDRAVJE IN VARNOST**

Pred uporabo izdelka glejte ustrezne varnostne liste, ki so na voljo na zahtevo.

“"Podatki, navedeni v teh tehničnih listih (TDS), vključno s priporočili za uporabo in uporabo izdelka, temeljijo na našem znanju in izkušnjah izdelka na dan tega TDS. Izdelek ima lahko različne aplikacije, pa tudi različne pogoje uporabe in delovnega okolja v vašem okolju, ki so zunaj našega nadzora. Henkel zato ni odgovoren za primernost našega izdelka za proizvodne procese in pogoje, v zvezi s katerimi jih uporabljate, ter o predvidenih aplikacijah in rezultatih. Priporočamo vam, da izvedete svoje predhodne preskuse, da potrdite takšno primernost našega izdelka.

Vsaka odgovornost v zvezi s podatki v tehničnem listu ali katera koli druga pisna ali ustna priporočila v zvezi z zadevnim izdelkom je izključena, razen če je drugače izrecno dogovorjeno in razen v zvezi s smrtjo ali telesno poškodbo, ki jo povzroči naša malomarnost in kakršna koli odgovornost v skladu z veljavnimi obveznimi zakoni o odškodninskih zahtevkih za proizvode. "

**Henkel Slovenija d.o.o.**

Industrijska ulica 23, 2506 Maribor, Slovenija

Tel.: +386 1 58 30 900